**Pályázati felhívás**

**Az „EGYÜTT EGYMÁSÉRT NYÍLT KÖZALAPITVÁNY”**

8220 Balatonalmádi, Széchenyi sétány 1.

Pályázatot ír ki a **szociálisan rászorulók téli fűtésének, valamint lakhatási támogatásának segítésére**

Pályázatot nyújthatnak be:

- **Balatonalmádi bejelentett lakóhellyel, tartózkodási hellyel** rendelkező és életvitelszerűen (igazoltan) Balatonalmádiban élő vagy bejelentett lakóhellyel nem rendelkező, de életvitelszerűen (igazoltan) Balatonalmádiban élő szociálisan rászorultak, és

- **akiknek családjában az egy főre eső jövedelem nem haladja meg az öregségi nyugdíj mindenkori legkisebb összegének 350%-át.**

**- egyszemélyes háztartásokban pedig a 450%-át**

Egy családból csak egy fő pályázhat. A pályázható famennyiség összesen: **2 ömlesztett m 3 kb.** **10 mázsa**

A szociális rászorultság igazolására az alábbi **iratok becsatolása szükséges**:

- **pályázó és a vele egy háztartásban élők** (a pályázó lakóhelye szerinti lakásban életvitelszerűen együtt lakó, ott bejelentett lakóhellyel vagy tartózkodási hellyel rendelkező személyek) egy főre jutó havi nettó jövedelemének összegét:

a) a **havonta rendszeresen mérhető jövedelmeknél** a pályázat benyújtását megelőző 1 hónap átlagáról;

b) a **nem havi rendszerességgel** szerzett, illetve vállalkozásból származó jövedelem esetén a pályázat benyújtásának hónapját közvetlenül megelőző tizenkét hónap átlagáról jövedelemigazolás;

c) - **jövedelemmel nem rendelkező** személy esetén az állami foglalkoztató szerv igazolását az álláskeresési nyilvántartásba vételről,

- a családban élő, oktatási intézményben tanuló személy esetén az oktatási intézmény által kitöltött **tanulói jogviszony-igazolás**.

A pályázat benyújtásának **módja**: Pályázatot adatlapon lehet benyújtani.

Az adatlap a **Balatonalmádi Közös Önkormányzati Hivatal Portáján** (Balatonalmádi Széchenyi sétány 1.), a **Gondos Panni Család- és Gyermekjóléti Központ és Szociális Szolgálatnál** (Baross G. út 32.) szerezhető be, valamint **letölthető Balatonalmádi hivatalos honlapjáról**.

**Egyéni kérésre** idősek és mozgásukban korlátozott lakosok esetén a **Központ munkatársai** lakcímre juttatják az igénylő lapot, amelyet az **06 88** **542-551** telefonszámon lehet kérni.

A pályázatokat 1 példányban a mellékletekkel ellátva **a Balatonalmádi Közös Önkormányzati Hivatal Portáján elhelyezett gyűjtőládába,** valamint a **Gondos Panni**

**Család-, és Gyermekjóléti Központ és Szociális Szolgálatnál adhatók be.**

Pályázat elbírálásának főbb szempontjai:

**A pályázati adatlap csak hiánytalanul kitöltve,** és fent meghatározott kötelező mellékletekkel együtt érvényes. Valamely melléklet hiányában a pályázat formai hibásnak, érvénytelennek minősül.

A pályázó adóazonosító jelének megadása kötelező.

**Pályázat benyújtási határideje: 2022. szeptember 15-ig folyamatosan.**

**Pályázatok elbírálása:** Együtt- Egymásért Nyílt Közalapítvány Kuratóriuma a benyújtott adatok, a rászorultság és a rendelkezésre álló források figyelembevétele mellett dönt és értesíti a pályázót.

**Pályázatok elbírálásának határideje: Két alkalommal, 2022. augusztus 12.-én – és szeptember 16.-án.**

Báles János

kuratórium elnöke sk.